Oscar-bekroonde aktrise besig om sig te verloor | SARIE
Judi Dench en "James Bond" Daniel Craig FOTO: Gallo Images / Getty Images	20 Februarie 2012
Oscar-bekroonde aktrise besig om sig te verloor	deur admin
Die aktrise het aan die Daily Mirror gesê solank daar ‘n kans is dat sy kan werk, sal sy dit doen. “As ek aftree gaan als agteruitgaan, en dis moeilik genoeg soos dit is,” het dame Judi gesê.
“Die angswekkendste ding is om saans oorkant mense in ‘n restaurant te sit en jy kan nie hul gesigte sien nie. Dan gebeur daar dalk iets aan tafel, maar ek kan nie sien wát nie. Dit frustreer my, want ek weet ek mis uit,” het sy gesê.
Dench het nou hulp nodig om haar tekste te memoriseer. “As gevolg van my oë kan ek nie meer my woorde lees nie. Iemand kom in en lees dit dan soos ‘n storie vir my voor. Gewoonlik is dit my dogter, my agent of ‘n vriend. En ek hou nogal daarvan, want ek kan daar sit en die storie in my gedagtes laat afspeel,” het sy gesê.